CELEX: 62014TN0155
Language: et
Date: 2014-03-07 00:00:00
Title: Kohtuasi T-155/14: 7. märtsil 2014 esitatud hagi – ANKO versus komisjon

10.6.2014   
            
            
               ET
            
            
               Euroopa Liidu Teataja
            
            
               C 175/46
            
         7. märtsil 2014 esitatud hagi – ANKO versus komisjon
   (Kohtuasi T-155/14)
   2014/C 175/64
   Kohtumenetluse keel: kreeka
   
      Pooled
   
   
      Hageja: ANKO Anonymos Etairia Antiprosopeion, Emporiou kai Viomichanias (Ateena, Kreeka) (esindaja: advokaat B. Christianos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et kogusumma 325 823,16 eurot, mille komisjon abikõlbmatu kuluna tagasi nõuab ja mis on projekti PERSONA eest hagejale juba välja makstud, nagu ka kogusumma 280 747,45 eurot, mille komisjon abikõlbmatu kuluna tagasi nõuab ja mis on projekti TERREGOV eest hagejale juba välja makstud, on abikõlblikud kulud;
            
         
               —
            
            
               tuvastada, et summa 6 752,74 eurot on abikõlblik kulu, mille ANKO kandis projekti PERSONA raames ja et komisjon on seega kohustatud selle ANKO-le välja maksma;
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Käesolev hagi puudutab komisjoni vastutust ELTL artikli 272 alusel seoses lepingutega a) nr 045 459 ja b) nr 507 749, millega täidetakse vastavalt projekte a) PERSONA ja b) TERREGOV.
   Hageja on täpsemalt seisukohal, et kuigi ta täitis oma lepingulised kohustused, nõuab komisjon temalt vastuolus eespool viidatud lepingutega, õiguspärase ootuse põhimõttega, keeluga õigusi kuritarvitada ja proportsionaalsuse põhimõttega ANKO-le makstud summade tagastamist, kuna need on abikõlbmatud kulud. Seetõttu leiab hageja esiteks, et komisjon rikub oma lepingulisi kohustusi ANKO ees, eitades peaaegu kogu komisjoni rahalise abi abikõlblikkust seoses projektidega PERSONA ja TERREGOV ning nõudes need summad alusetu rikastumise alusel tagasi. Teiseks leiab ta, et kõigi nende summade tagasiküsimine on ebaproportsionaalne ja kuritarvitav.